Max Verstappen

Max Emilian Verstappen (s. 30. syyskuuta 1997 Hasselt, Belgia) on belgialais- alankomaalainen rata-autoilija, joka kilpailee Formula 1 -sarjassa Red Bull -tallissa alankomaalaisella superlisenssillä ja on sarjan nelinkertainen maailmanmestari. Hänen isänsä Jos Verstappen on entinen Formula 1 -kuljettaja. Belgialainen äiti Sophie Kumpen oli lahjakas kartingajaja, joka on voittanut muun muassa Jarno Trullin. Verstappen aloitti F1-uransa Toro Rossolla jo ennen ajokortin saamista, ja hän rikkoikin ensimmäisillä kausillaan useita nuoruusennätyksiä. Hän siirtyi toisen kautensa alussa Red Bullille, joka oli Toro Rosson emotalli. Hän voitti ensimmäisen ajamansa osakilpailun toukokuussa 2016. Vielä kaudella Verstappen jäi tallikaverinsa Daniel Ricciardon taakse MM-pisteissä, mutta siitä lähtien hän on joka vuosi voittanut tallikaverinsa selkeällä marginaalilla. Ensimmäisen maailmanmestaruutensa Verstappen saavutti kaudella , kun Red Bull kehitti autostaan kilpailukykyisen sarjaa pitkään dominoineen Mercedeksen kanssa. Verstappenin ja Lewis Hamiltonin kamppailu mestaruudesta kesti koko kauden. Ratkaisu saatiin viimeisen Grand Prix’n viimeisellä kierroksella, jolloin Verstappen ohitti Hamiltonin kyseenalaisen turva-autotilanteen jälkeen. Kaudeksi tulleet sääntömuutokset ovat vahvistivat Red Bullin asemaa, auttaen Verstappenia rikkomaan yhden kauden voittoennätyksen sekä peräkkäisten GP-voittojen ennätyksen. Verstappenin ajotyyliä on pidetty erittäin aggressiivisena. Hänen kannattajajoukkonsa tunnetaan nimellä Oranssi armeija. == Ura == Verstappen aloitti uransa Karting-sarjoissa 7-vuotiaana vuonna 2005. Seuraavana vuonna hän siirtyi Rotax Minimax -luokkaan, jossa hän voitti Belgian mestaruuden ylivoimaisesti. Vuonna 2007 hän voitti myös Hollannin Minimax-luokan mestaruuden. Vuonna 2009 Verstappen voitti Flanderiin Minimax-mestaruuden ja Hollannin KF5-luokan mestaruuden. Vuonna 2010 Verstappen siirtyi kansainvälisiin karting-sarjoihin. Hän kilpaili KF3-luokassa sijoittuen sarjan toiseksi. Seuraavana vuonna hän voitti WSK Eurosarjan. Vuonna 2012 Verstappen siirtyi KF2-luokkaan voittaen WSK Master Series -luokan mestaruuden. Vuonna 2013 Verstappen voitti Euroopan KF ja KZ-mestaruudet. Vuonna 2014 Verstappen siirtyi uuteen Florida Winter Series -sarjaan voittaen kaksi kilpailua. Samana vuonna hän kilpaili Euroopan Formula 3 -sarjassa Van Amersfoort Racing -tallissa. Hän saavutti kauden aikana kymmenen voittoa, seitsemän paalupaikkaa ja seitsemän nopeinta kierrosta sijoittuen sarjan loppupisteissä kolmanneksi. Hän voitti samana vuonna myös perinteisen Formula 3 Masters kilpailun. == Formula 1 -ura == Elokuussa 2014 Verstappen liittyi Red Bullin nuorten kuljettajien kehitysohjelmaan. Vuonna 2015 Verstappen kilpaili Formula 1 -sarjassa Toro Rosson kilpakuljettajana. Hänestä tuli kaikkien aikojen nuorin F1-kilpailuun osallistunut kuljettaja, kun hän aloitti uransa Australian GP:ssä maaliskuussa 2015. Verstappen löi entisen ennätyksenhaltijan, niin ikään Toro Rossolla kilpailleen Jaime Alguersuarin kahdella vuodella. Hänen tallikaverinaan ajoi Carlos Sainz Jr., joka oli myös tulokas. Verstappen keskeytti debyyttikilpailunsa moottorivikaan. Malesian GP:ssä Verstappen sijoittui seitsemänneksi. Hänestä tuli kaikkien aikojen nuorin pisteille ajanut kuljettaja F1-sarjassa 17 vuoden ja 180 päivän iässä. Johtuen Verstappenin aloittamisen jälkeen voimaan tulleesta F1-sarjaan vaadittavan superlisenssin ikärajasta (18 vuotta kaudesta alkaen) ennätystä ei voi enää rikkoa. Monacon GP:ssä Verstappen keskeytti törmättyään Romain Grosjeaniin radan ykkösmutkassa. Itävallassa hän ajoi kahdeksanneksi ja Unkarin GP:ssä neljänneksi. Verstappen ajoi neljänneksi myös Yhdysvaltain Grand Prix'ssä. Verstappen keräsi debyyttikaudellaan 49 pistettä sijoittuen MM-sarjan 12:nneksi. Verstappen menestyi tallitoveriaan Carlos Sainzia paremmin. ==== Kausi 2016 ==== Verstappen aloitti kauden Toro Rossolla, mutta siirtyi kesken kauden Red Bullille korvaten Daniil Kvjatin. Verstappenista tuli F1:n historian nuorin Grand Prix -voittaja Espanjassa 15. toukokuuta 2016, kun hän voitti heti ensimmäisen Red Bullilla ajamansa kilpailun 18 vuoden ja 228 päivän ikäisenä. Monacossa Verstappen osui aika-ajossa seinään ja joutui lähtemään kilpailuun varikkosuoralta. Hänen kilpailunsa keskeytyi kierroksella 36 hänen ajettuaan päin ratakaidetta. Verstappen ajoi toisen kerran palkintopallille Itävallan GP:ssä ollen toinen. Verstappen oli toinen myös Britannian GP:ssä ja kolmas Saksan GP:ssä. Belgiassa Verstappenista tuli historian nuorin eturivistä startannut kuljettaja 18 vuoden ja 332 päivän ikäisenä rikkoen Ricardo Rodríguezin yli 55 vuotta vanhan ennätyksen. Kilpailussa Verstappen rikkoi autonsa etusiiven ja pohjan kolaroidessaan Ferrari-kuljettajien kanssa. Maalissa Verstappen oli yhdestoista. Malesian ja Japanin GP:ssä hän oli toinen. Sateisessa Brasilian GP:ssä Verstappen sijoittui kolmanneksi ajaen myös kilpailun nopeimman kierroksen historian nuorimpana kuljettajana. Verstappen keräsi kauden aikana 204 pistettä ja sijoittui sarjan viidenneksi. ==== Kausi 2017 ==== Verstappen aloitti kauden 2017 ajamalla Australian GP:ssä viidenneksi. Seuraavassa kilpailussa Kiinassa Verstappen ajoi kauden ensimmäisen palkintosijansa ollen kolmas. Bahrainissa Verstappen keskeytti jarrujen hajottua. Lokakuussa Red Bull ilmoitti jatkaneensa Verstappenin kanssa voimassa ollutta ajajasopimusta yhdellä vuodella, jolloin se kestää kauden 2020 loppuun saakka. Malesian GP:ssä Verstappen ajoi uransa toisen voiton. Meksikon GP:ssä Verstappen hävisi paalupaikan niukasti Sebastian Vettelille. Kilpailussa Verstappen ajoi ylivoimaiseen voittoon ohittaen kierroksella mestaruuteen ajaneen Lewis Hamiltonin. Brasilian GP:ssä Verstappen ajoi kilpailun nopeimman kierroksen 1.11,044, rikkoen Montoyan vuonna 2004 ajaman Interlagosin radan rataennätyksen. Verstappen keräsi kauden aikana 168 pistettä sijoittuen sarjan kuudenneksi. ==== Kausi 2018 ==== Verstappen ajoi kauden aikana voittoon Itävallan ja Meksikon kilpailuissa. Brasiliassa Verstappen oli ajamassa voittoon, kunnes kolaroi kierroksella ohitettavan Esteban Oconin kanssa pudoten kilpailun toiseksi. Verstappen tuomittiin Brasilian GP:n jälkeen yhdyskuntapalveluun FIA:lle hänen käytyään käsiksi Oconiin kilpailun jälkeen. Ocon aiheutti törmäyksellään Verstappenin putoamisen kilpailussa johtoasemasta toiseksi. ==== Kausi 2019 ==== Verstappen ajoi kauden avausvoittonsa Itävallan GP:ssä, jossa hän ohitti kilpailua pitkään johtaneen Charles Leclercin vain kaksi kierrosta ennen maalia. Verstappen ajoi voittoon myös Saksan GP:ssä. Unkarin GP:ssä Verstappen ajoi uransa ensimmäisen paalupaikan vain 18 tuhannesosan erolla Valtteri Bottakseen. Verstappenista tuli näin F1-historian sadas paalupaikan ajanut kuljettaja ja ensimmäinen hollantilainen F1-kuljettaja, joka on ajanut paalupaikalle. Kilpailussa Verstappen sijoittui toiseksi, kun Lewis Hamilton ohitti hänet vain kolme kierrosta ennen maalia. Verstappen ajoi myös kilpailun nopeimman kierroksen, joka oli samalla Hungaroringin rataennätys. ==== Kausi 2020 ==== Verstappen solmi tammikuussa 2020 jatkosopimuksen Red Bullille kauden 2023 loppuun saakka. Verstappenin kausi alkoi huonosti hänen keskeytettyä avauskilpailussa tekniseen vikaan. Tämän jälkeen Verstappen ajoi säännöllisesti palkintosijalle ollen Mercedes- kuljettajien jälkeen paras kuljettaja. Verstappen ajoi kauden avausvoittonsa 70-juhlavuotiskilpailussa Silverstonessa. Turkin GP:ssä Verstappen oli kuudes. Kauden päättäneessä Abu Dhabin GP:ssä Verstappen ajoi uransa kolmannen paalupaikan niukasti ennen Valtteri Bottasta. Kilpailussa Verstappen ajoi voittoon johtaen kilpailua lähdöstä maaliin ollen lähellä ajaa Grand Slamin, kunnes hän menetti kilpailun nopeimman kierroksen viimeisellä kierroksella Daniel Ricciardolle. Verstappenista tuli kaikkien aikojen nuorin 10 osakilpailua voittanut Formula 1 -kuljettaja. Verstappen keräsi kauden aikana 214 pistettä sijoittuen sarjan kolmanneksi jääden Mercedeksen kuljettajien Lewis Hamiltonin ja Valtteri Bottaksen taakse. ==== Kausi 2021 ==== Verstappen aloitti kauden 2021 vahvasti ollen lähellä voittaa kauden avauskilpailun Bahrainissa ohittaen loppukierroksilla kilpailua johtaneen Lewis Hamiltonin, mutta joutui päästämään tämän edelleen ohitettuaan tämän sääntöjenvastaisesti radan ulkopuolelta sijoittuen kilpailun toiseksi. Seuraavassa Emilia-Romagnan GP:ssä Verstappen ajoi voittoon. Verstappen nousi ensimmäistä kertaa urallaan MM-sarjan johtoon voittamalla Monacon GP:n. Azerbaidžanin GP:ssä Verstappen keskeytti viisi kierrosta ennen maalia johtopaikalta rengasrikkoon. Ranskan GP:ssä Verstappen ajoi uransa ensimmäisen hattutempun nousemalla onnistuneen varikkotaktiikan ansiosta kilpailun voittoon. Itävallan GP:ssä Verstappen ajoi edellisen kilpailun tavoin voittoon johtaen joka kierroksen ja samalla uransa ensimmäisen Grand Slamin. Verstappenista tuli samalla F1-historian nuorin Grand Slamin ajanut kuljettaja. Britannian GP:ssä Verstappen lähti sunnuntain kilpailuun paalupaikalta onnistuen ohittamaan Hamiltonin lauantain sprinttissä. Kilpailussa Verstappen kolaroi Hamiltonin kanssa ajautuen ulos radalta kovassa vauhdissa joutuen keskeyttämään. Unkarin GP:ssä Verstappen kärsi Bottaksen aiheuttamasta lähtökolarista Lando Norrisin ajauduttua hänen autoaan päin. Verstappen sijoittui kilpailussa vaurioituneella autollaan lopulta kymmenenneksi menettäen MM-johtonsa Hamiltonille, myöhemmin Verstappen nostettiin yhdeksänneksi Vettelin hylkäyksen myötä. Belgian ja Hollannin GP:eissä Verstappen ajoi paalulta voittoon nousten takaisin MM-sarjan johtoon. Italian GP:ssä Verstappen kolaroi Hamiltonin kanssa yrittäessään ohittaa häntä, jolloin molemmat joutuivat keskeyttämään. Yhdysvaltain ja Meksikon GP:ssä Verstappen ajoi voittoon. Verstappen johti MM-sarjaa ennen viimeistä kilpailua ollen tasapisteissä Hamiltonin kanssa. Kauden päättäneessä Abu Dhabin GP:ssä Verstappen lähti kilpailuun paalupaikalta, mutta menetti sijoituksensa Hamiltonille heti lähdössä. Kilpailun loppukierroksilla tulleen turva-auton ansiosta Verstappen onnistui käymään varikolla hakemassa tuoreemmat renkaat Hamiltonin jäädessä radalle. Verstappen voitti kilpailun ja mestaruuden ohitettuaan Hamiltonin kilpailun viimeisellä kierroksella. Verstappenista tuli näin ensimmäinen hollantilainen F1-sarjan maailmanmestari. Verstappen ajoi kauden aikana 18 palkintokorokesijaa rikkoen Michael Schumacherin, Sebastian Vettelin ja Lewis Hamiltonin nimissä olleen ennätyksen. Verstappen ajoi mestaruuskaudellaan yhteensä 395,5 pistettä. ==== Kausi 2022 ==== Verstappenin kausi 2022 alkoi huonosti hänen jouduttua kauden avauskilpailussa Bahrainissa keskeyttämään kilpailun tekniseen vikaan vain kaksi kierrosta ennen maalia. Saudi-Arabian GP:ssä Verstappen ajoi voittoon. Australian GP:ssä Verstappen joutui keskeyttämään moottoririkkoon pudoten jo 46 pisteen päähän sarjaa johtaneesta Charles Leclercistä. Tämän jälkeen Verstappen ajoi kolme peräkkäistä voittoa nousten Espanjan GP:n jälkeen MM- sarjan johtoon Leclercin keskeytyksen seurauksena. Belgian GP:ssä Verstappen teki uuden ennätyksen ollen toinen kuljettaja sitten Bruce McLarenin, joka on voittanut kaksi peräkkäistä kilpailua startattuaan kymmenennestä tai huonommasta lähtöruudusta voittokilpailuunsahttps://www.formula1.com/en/latest/article.facts-and-stats- verstappen-becomes-only-second-driver-to-win- successive.QQ6aIMni9p0IDCPRx7hzO.html. Verstappenin viiden peräkkäisen voiton putki katkesi Singaporen GP:ssä, jossa hän vaikeuksien kautta ajoi seitsemänneksi. Verstappen varmisti uransa toisen maailmanmestaruutensa ajamalla voittoon Japanin GP:ssä. Yhdysvaltain GP:ssä Verstappen sivusi Michael Schumacherin ja Sebastian Vettelin ennätystä kauden aikana ajetuista voitoista. Verstappen otti ennätyksen yksin nimiinsä ajamalla voittoon Meksikon GP:ssä. São Paulon GP:ssä Verstappen kolaroi Hamiltonin kanssa rikkoen etusiipensä ja putosi pistesijojen ulkopuolelle, mutta onnistui turva- auton ansiosta nousemaan kilpailun lopussa kuudenneksi. Verstappen päätti kauden ajamalla paalulta voittoon Abu Dhabin GP:ssä. Verstappen ajoi kauden aikana ennätykselliset 15 voittoa ja 454 pistettä rikkoen Hamiltonin nimissä aiemmin olleen piste-ennätyksen. ==== Kausi 2023 ==== Verstappen aloitti kauden vahvasti ajamalla voittoon Bahrainissa ja Australiassa ja toiseksi Saudi-Arabiassa ja Azerbaidžanissa. Tämän jälkeen Verstappen hallitsi kautta suvereenisti ajamalla voittoon kymmenessä peräkkäisessä kilpailussa rikkoen Sebastian Vettelin 9 peräkkäisen voiton ennätyksen. Verstappenin voittoputki katkesi Singaporen GP:ssä, jossa hän jäi viidenneksi. Samalla Verstappenin 15 peräkkäisen palkintosijan putki katkesi. Verstappen varmisti uransa kolmannen maailmanmestaruuden Qatarin sprinttikilpailussa, jossa hän sijoittui toiseksi. Samalla Verstappen liittyi harvalukuisten kuljettajien joukkoon, jotka ovat varmistaneet mestaruutensa lauantaina. Edellisen kerran Nelson Piquet oli varmistanut mestaruutensa lauantaina vuonna 1983Max Verstappen nousi F1-suuruuksien joukkoon – mestaruuteen liittyvä erityispiirre muistuttaa Keke Rosbergista. Verstappen voitti kauden aikana ennätykselliset 19 kilpailua ja keräsi ennätykselliset 575 pistettä. ==== Kausi 2024 ==== Verstappen aloitti kauden 2024 ylivoimaisesti ajamalla paalulta voittoon Bahrainin ja Saudi- Arabian GP:eissä, jossa hän ajoi uransa sadannen palkintokorokesijan. Australian GP:ssä Verstappen lähti paalupaikalta, mutta joutui keskeyttämään kilpailun alussa takajarruvian takia. Tämän seurauksena Verstappenin yhdeksän peräkkäisen voiton ja 43 pistesijan ja ennätyksellisen 1 055 (sprinttikilpailut mukaanlaskettuna) peräkkäisten ajettujen pisteiden putki katkesi. Verstappen tämän jälkeen hallitsi kautta suvereenisti aina Espanjan GP:hen saakka, jonka jälkeen hän ajoi kymmenen kilpailua ilman voittoa, kunnes hän ajoi voittoon São Paulon GP:ssä nousten kilpailun voittoon 17 lähtöruudusta ollen ensimmäinen kuljettaja sitten Kimi Räikkösen, joka on noussut kilpailun voittoon samasta lähtöruudusta vuoden 2005 Japanin GP:ssä. Verstappen varmisti uransa neljännen maailmanmestaruuden Las Vegasin GP:ssä. Qatarin GP:ssä Verstappen ylitti 3000 uralla ajetun MM-pisteen rajan. Verstappen keräsi kauden aikana yhteensä 437 pistettä. === Tulokset kilpailuittain === Kausi Talli 1 2 3 4 5 6 7 8 9 10 11 12 13 14 15 16 17 18 19 20 21 22 23 24 Pisteet Sijoitus 2014 Toro Rosso AUS MAL BHR CHN ESP MON CAN AUT GBR GER HUN BEL ITA SIN JPN TD RUS USA TD BRA TD ABU – – 2015 Toro Rosso AUS Kesk. MAL 7 CHN 17† BHR Kesk. ESP 11 MON Kesk. CAN 15 AUT 8 GBR Kesk. HUN 4 BEL 8 ITA 12 SIN 8 JPN 9 RUS 10 USA 4 MEX 9 BRA 9 ABU 16 49 12. 2016 Toro Rosso AUS 10 BHR 6 CHN 8 RUS Kesk. 204 5. 2016 Red Bull Racing ESP 1 MON Kesk. CAN 4 EUR 8 AUT 2 GBR 2 HUN 5 GER 3 BEL 11 ITA 7 SIN 6 MAL 2 JPN 2 USA Kesk. MEX 4 BRA 3 ABU 4 204 5. 2017 Red Bull Racing AUS 5 CHN 3 BHR Kesk. RUS 5 ESP Kesk. MON 5 CAN Kesk. AZE Kesk. AUT Kesk. GBR 4 HUN 5 BEL Kesk. ITA 10 SIN Kesk. MAL 1 JPN 2 USA 4 MEX 1 BRA 5 ABU 5 168 6. 2018 Red Bull Racing AUS 6 BHR Kesk. CHN 5 AZE Kesk. ESP 3 MON 9 CAN 3 FRA 2 AUT 1 GBR 15† GER 4 HUN Kesk. BEL 3 ITA 5 SIN 2 RUS 5 JPN 3 USA 2 MEX 1 BRA 2 ABU 3 249 4. 2019 Red Bull Racing AUS 3 BHR 4 CHN 4 AZE 4 ESP 3 MON 4 CAN 5 FRA 4 AUT 1 GBR 5 GER 1 HUN 2 BEL Kesk. ITA 8 SIN 3 RUS 4 JPN Kesk. MEX 6 USA 3 BRA 1 ABU 2 278 3. 2020 Red Bull Racing AUS C AUT Kesk. STY 3 HUN 2 GBR 2 ANI 1 ESP 2 BEL 3 ITA Kesk. TUS Kesk. RUS 2 EIF 2 POR 3 EMI Kesk. TUR 6 BHR 2 SKR Kesk. ABU 1 214 3. 2021 Red Bull Racing BHR 2 EMI 1 POR 2 ESP 2 MON 1 AZE 18† FRA 1 STY 1 AUT 1 GBR Kesk.1 HUN 9 BEL 1 NED 1 ITA Kesk.2 RUS 2 TUR 2 USA 1 MXC 1 SÃP 22 QAT 2 SAU 2 ABU 1 395,5 1. 2022 Red Bull Racing BHR 19† SAU 1 AUS Kesk. EMI 11 MIA 1 ESP 1 MON 3 AZE 1 CAN 1 GBR 7 AUT 21 FRA 1 HUN 1 BEL 1 NED 1 ITA 1 SIN 7 JPN 1 USA 1 MXC 1 SÃP 64 ABU 1 454 1. 2023 Red Bull Racing BHR 1 SAU 2 AUS 1 AZE 23 MIA 1 EMI C MON 1 ESP 1 CAN 1 AUT 11 GBR 1 HUN 1 BEL 11 NED 1 ITA 1 SIN 5 JPN 1 QAT 12 USA 11 MXC 1 SÃP 11 LVG 1 ABU 1 575 1. 2024 Red Bull Racing BHR 1 SAU 1 AUS Kesk. JPN 1 CHN 11 MIA 21 EMI 1 MON 6 CAN 1 ESP 1 AUT 51 GBR 2 HUN 5 BEL 4 NED 2 ITA 6 AZE 5 SIN 2 USA 31 MXC 6 SÃP 14 LVG 5 QAT 18 ABU 6 437 1. 2025 Red Bull Racing AUS CHN JPN BHR SAU MIA EMI MON ESP CAN AUT GBR BEL HUN NED ITA AZE SIN USA MXC SÃP LVG QAT ABU \- - === Kaudet numeroina === Kausi Talli Sijoitus Kilpailut Pisteet Voitot Palkinto- pallisijat Paalu- paikat Nopeimmat kierrokset Pistesijat Toro Rosso-Renault 12. 19 49 0 0 0 0 10 rowspan=2 Toro Rosso-Ferrari 5. 4 13 0 0 0 0 3 Red Bull Racing-TAG Heuer 17 5. 191 1 7 0 1 14 Red Bull Racing-TAG Heuer 6. 20 168 2 4 0 1 13 Red Bull Racing-TAG Heuer 4. 21 249 2 11 0 2 17 Red Bull Racing-Honda 3. 21 278 3 9 2 3 19 Red Bull Racing- Honda 3. 17 214 2 11 1 3 12 Red Bull Racing-Honda 1. 22 395,5 10 18 10 6 21 Red Bull Racing-RBPT 1. 22 454 15 17 7 5 20 Red Bull Racing-Honda RBPT 1. 22 575 19 21 12 9 22 Red Bull Racing-Honda RBPT 1. 24 437 9 14 8 3 23 Yhteensä (10 kautta) 209 3 023,5 63 112 40 33 174 ===Ennätykset=== * Nuorin GP- viikonloppuun osallistunut kuljettaja: 17 vuotta ja 3 päivää (Japanin Grand Prix 2014) * Nuorin GP-startin ajanut kuljettaja: 17 vuotta ja 166 päivää (Australian Grand Prix 2015) * Nuorin pisteille ajanut kuljettaja: 17 vuotta ja 180 päivää (Malesian Grand Prix 2015) * Nuorin GP-voittaja: 18 vuotta ja 228 päivää (Espanjan Grand Prix 2016) * Nuorin palkintosijan ajanut kuljettaja: 18 vuotta ja 228 päivää (Espanjan Grand Prix 2016) * Nuorin kilpailun johdossa ollut kuljettaja: 18 vuotta ja 228 päivää (Espanjan Grand Prix 2016) * Ensimmäinen hollantilainen GP-voittaja (Espanjan Grand Prix 2016) * Nuorin nopeimman kierroksen ajanut kuljettaja: 19 vuotta ja 44 päivää (Brasilian Grand Prix 2016) * Nuorin Grand Slamin ajanut kuljettaja: 23 vuotta ja 277 päivää * Ensimmäinen hollantilainen F1-maailmanmestari * Eniten maaliin ajettuja kilpailuja kauden aikana: 22 * Eniten palkintokorokesijoja kauden aikana: 21 * Eniten voittoja kauden aikana: 19 * Eniten pisteitä kauden aikana: 575 * Eniten perättäisiä voittoja: 10 * Eniten perättäisiä pisteitä: 1 055 * Eniten voittoja yhden kalenterikuukauden ajalta: 4 (Heinäkuu 2023) (Jakaa Lewis Hamiltonin kanssa) ===Merkkipaalut=== Nro Merkkipaalu Ajetut GP:t Osakilpailu 1 Ensimmäinen kilpailu 1 Australian GP 2015 2 Ensimmäiset MM- pisteet 2 Malesian GP 2015 3 Ensimmäinen voitto 24 Espanjan GP 2016 4 Ensimmäinen palkintosija 24 Espanjan GP 2016 5 100 MM-pistettä 27 Euroopan GP 2016 6 200 MM-pistettä 36 Japanin GP 2016 7 Ensimmäinen kilpailun nopein kierros 39 Brasilian GP 2016 8 300 MM-pistettä 50 Britannian GP 2017 9 10 palkintosijaa 56 Japanin GP 2017 10 400 MM-pistettä 58 Meksikon GP 2017 11 500 MM-pistettä 69 Itävallan GP 2018 12 600 MM-pistettä 78 Yhdysvaltain GP 2018 13 20 palkintosijaa 79 Meksikon GP 2018 14 700 MM-pistettä 84 Kiinan GP 2019 15 800 MM-pistettä 91 Britannian GP 2019 16 Ensimmäinen paalupaikka 93 Unkarin GP 2019 17 100 kilpailua 100 Yhdysvaltain GP 2019 18 900 MM-pistettä 100 Yhdysvaltain GP 2019 19 30 palkintosijaa 101 Brasilian GP 2019 20 1 000 MM- pistettä 106 Britannian GP 2020 21 1 100 MM-pistettä 114 Portugalin GP 2020 22 40 palkintosijaa 114 Portugalin GP 2020 23 10 nopeinta kierrosta 117 Bahrainin GP 2020 24 10 voittoa 119 Abu Dhabin GP 2020 25 1 200 MM-pistettä 121 Emilia- Romagnan GP 2021 26 1. hattutemppu 126 Ranskan GP 2021 27 1 300 MM-pistettä 127 Steiermarkin GP 2021 28 50 palkintosijaa 128 Itävallan GP 2021 29 1. Grand Slam 128 Itävallan GP 2021 30 10 paalupaikkaa 132 Hollannin GP 2021 31 1 400 MM-pistettä 134 Venäjän GP 2021 32 1 500 MM-pistettä 139 Qatarin GP 2021 33 20 voittoa 141 Abu Dhabin GP 2021 34 60 palkintosijaa 141 Abu Dhabin GP 2021 35 1. kuljettajien maailmanmestaruus 141 Abu Dhabin GP 2021 36 1 600 MM-pistettä 145 Emilia-Romagnan GP 2022 37 2. Grand Slam 145 Emilia-Romagnan GP 2022 38 1 700 MM-pistettä 149 Azerbaidžanin GP 2022 39 70 palkintosijaa 154 Unkarin GP 2022 40 1 800 MM-pistettä 154 Unkarin GP 2022 41 20 nopeinta kierrosta 155 Belgian GP 2022 42 30 voittoa 156 Hollannin GP 2022 43 1 900 MM-pistettä 159 Japanin GP 2022 44 2. kuljettajien maailmanmestaruus 159 Japanin GP 2022 45 20 paalupaikkaa 163 Abu Dhabin GP 2022 46 2 000 MM-pistettä 163 Abu Dhabin GP 2022 47 80 palkintosijaa 166 Australian GP 2023 48 2 100 MM-pistettä 167 Azerbaidžanin GP 2023 49 40 voittoa 170 Espanjan GP 2023 50 2 200 MM-pistettä 171 Kanadan GP 2023 51 2 300 MM-pistettä 175 Belgian GP 2023 52 90 palkintosijaa 176 Hollannin GP 2023 53 2 400 MM-pistettä 179 Japanin GP 2023 54 30 paalupaikkaa 180 Qatarin GP 2023 55 3. kuljettajien maailmanmestaruus 180 Qatarin GP 2023 56 50 voittoa 181 Yhdysvaltain GP 2023 57 2 500 MM- pistettä 182 Meksikon GP 2023 58 30 nopeinta kierrosta 185 Abu Dhabin GP 2023 59 2 600 MM-pistettä 186 Bahrainin GP 2024 60 100 palkintosijaa 187 Saudi- Arabian GP 2024 61 2 700 MM-pistettä 191 Miamin GP 2024 62 60 voittoa 194 Kanadan GP 2024 63 2 800 MM-pistettä 195 Espanjan GP 2024 64 40 paalupaikkaa 196 Itävallan GP 2024 65 200 kilpailua 200 Hollannin GP 2024 66 2 900 MM- pistettä 203 Singaporen GP 2024 67 110 palkintosijaa 204 Yhdysvaltain GP 2024 68 4. kuljettajien maailmanmestaruus 207 Las Vegasin GP 2024 69 3 000 MM- pistettä 208 Qatarin GP 2024 === Saavutukset === Maailmanmestaruudet {| class="wikitable" style="font-size:95%;" Nro Kausi 1 Formula 1 -kausi 2021 2 Formula 1 -kausi 2022 3 Formula 1 -kausi 2023 4 Formula 1 -kausi 2024 ==Yksityiselämä== Verstappen on seurustellut vuodesta 2020 lähtien kolminkertaisen F1-maailmanmestarin Nelson Piquet’n tyttären valokuvamalli Kelly Piquet’n kanssa. Joulukuussa 2024 Verstappen ilmoitti saavansa vauvan.https://www.mtvuutiset.fi/artikkeli/max-verstappen-kertoi- ilouutisen/9061814 == Katso myös == * Formula 1 * Juan Manuel Fangio ==Lähteet== ==Aiheesta muualla== *Virallinen sivusto *Max Verstappen Twitterissä *Max Verstappen Facebookissa *Max Verstappen Driver Databasessa Luokka:Alankomaalaiset Formula 1 -kuljettajat Luokka:Formula 1 -maailmanmestarit Luokka:Vuonna 1997 syntyneet Luokka:Elävät henkilöt